CELEX: 62021CN0480
Language: mt
Date: 2021-08-03 00:00:00
Title: Kawża C-480/21: Talba għal deċiżjoni preliminari mressqa mis-Supreme Court (l-Irlanda) fit-3 ta’ Awwissu 2021 – W O, J L vs Minister for Justice and Equality

27.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 391/16
            
         
      Talba għal deċiżjoni preliminari mressqa mis-Supreme Court (l-Irlanda) fit-3 ta’ Awwissu 2021 – W O, J L vs Minister for Justice and Equality
      (Kawża C-480/21)
      (2021/C 391/23)
      Lingwa tal-kawża: l-Ingliż
      
         Qorti tar-rinviju
      
      Supreme Court
      
         Partijiet fil-kawża prinċipali
      
      
         Rikorrenti: W O, J L
      
         Konvenut: Minister for Justice and Equality
      
         Domandi preliminari
      
      
                  1)
               
               
                  Għandu jiġi applikat il-kriterju stabbilit fis-sentenza [tal-25 ta’ Lulju 2018, Minister for Justice and Equality (Nuqqasijiet tas-sistema ġudizzjarja) (C-216/18 PPU, EU:C:2018:586)] u kkonfermat mis-sentenza [tas-17 ta’ Diċembru 2020, Openbaar Ministerie (Indipendenza tal-awtorità ġudizzjarja emittenti) (C-354/20 PPU u C-412/20 PPU, EU:C:2020:1033)] meta jeżisti riskju reali li r-rikorrenti ser jiġu ġġudikati minn qrati li ma humiex stabbiliti mil-liġi?
               
            
                  2)
               
               
                  Għandu jiġi applikat il-kriterju stabbilit fis-sentenza [tal-25 ta’ Lulju 2018, Minister for Justice and Equality (Nuqqasijiet tas-sistema ġudizzjarja) (C-216/18 PPU, EU:C:2018:586)] u kkonfermat mis-sentenza [tas-17 ta’ Diċembru 2020, Openbaar Ministerie (Indipendenza tal-awtorità ġudizzjarja emittenti) (C-354/20 PPU u C-412/20 PPU, EU:C:2020:1033)] meta persuna li qiegħda tfittex li tikkontesta applikazzjoni fil-kuntest ta’ mandat ta’ arrest Ewropew ma tistax tissodisfa dan il-kriterju għar-raġuni li ma huwiex possibbli li tiġi ddeterminata, f’dan il-mument, il-kompożizzjoni tal-qrati li quddiemhom hija ser tiġi ġġudikata, minħabba modalitajiet ta’ attribuzzjoni każwali tal-kawżi?
               
            
                  3)
               
               
                  L-assenza ta’ rimedju effettiv sabiex tiġi kkontestata l-validità tal-ħatra tal-imħallfin fil-Polonja, f’ċirkustanzi fejn jidher li r-rikorrenti ma jistgħux jistabbilixxu, f’dan il-mument, li l-qrati li quddiemhom huma ser jiġu ġġudikati ser ikunu komposti minn imħallfin mhux maħtura validament, tikkostitwixxi ksur tal-kontenut essenzjali tad-dritt għal smigħ xieraq li jimplika l-obbligu għall-Istat Membru ta’ eżekuzzjoni li jirrifjuta ċ-ċediment tar-rikorrenti?